Lav et referat af nedenstående tekst:

Tekst:
Endnu engang kan Fortuna Hjørring gå fra banen med en sejr og tre point. Søndag eftermiddag slog de nemlig 3F-ligaens nummer tre, BSF, 1-0. Derved trækker Fortuna endnu længere fra konkurrenterne med fem point ned til rækkens nummer to, Brøndby, der samtidig satte point til, da de blev slået af Kolding 1-4. Kampen igennem stod der Fortuna på spillet, men det kneb, som man desværre har oplevet i de seneste kampe med afslutningerne, så man gik til pause med stillingen 0-0. Da holdene kom på banen til 2. halvleg, var der ikke tvivl om, at Fortuna-spillerne havde fået besked om at være mere målsøgende. Efter et par store chancer lykkedes det så i kampens 56. minut. Det var Frederikke Thøgersen, der sled sig igennem med et par hurtige træk og sendte bolden i mål til 1-0. Et par gange kom BSF ganske tæt på Fortuna-målet, og Fortuna kan takke målmand Hannah Seabert for, at der ikke blev udlignet, da hun var helt alene med en af BSF’s angribere. I de seneste kampe har Karoline Smidt været den mest målsøgende, så hun var savnet, da hun ikke kom på banen i 2. halvleg. Et mindre slag over det ene knæ medførte, at man valgte at skåne Karoline Smidt, så hun er helt på toppen i Fortunas næste kamp, der er på udebane mod rivalerne fra Brøndby søndag den 6. maj.

Referat:
Nordjyske Fortuna Hjørring trækker fra Brøndby efter en sejr over BSF.